**คณะสัตวแพทยศาสตร์ มข. เข้าร่วมโครงการ "กิจกรรมถ่ายทอดเทคโนโลยีงานวิจัยสู่บุคลากรมหาวิทยาลัยขอนแก่น"**

เช้าวันศุกร์ที่ 6 กรกฎาคม 2561 ที่ผ่านมา ณ บริเวณหน้าอาคารสิริคุณากร สำนักงานอธิการบดี มหาวิทยาลัยขอนแก่น คณะสัตวแพทยศาสตร์ นำโดย **ผศ.สพ.ญ.ดร. กชกร ดิเรกศิลป์** รองคณบดีฝ่ายวิจัยและวิเทศสัมพันธ์ พร้อมด้วยผู้บริหาร คณาจารย์และนักศึกษาคณะสัตวแพทยศาสตร์ มหาวิทยาลัยขอนแก่น ได้เข้าร่วม **"กิจกรรมถ่ายทอดเทคโนโลยีงานวิจัยสู่บุคลากรมหาวิทยาลัยขอนแก่น"** ที่จัดขึ้นโดย กองบริหารงานวิจัย ฝ่ายวิจัยและการถ่ายทอดเทคโนโลยี มหาวิทยาลัยขอนแก่น โดยกิจกรรมดังกล่าวได้จัดขึ้นเพื่อส่งเสริมสนับสนุนงานวิจัยมหาวิทยาลัยขอนแก่นในการบริการสู่สังคมและองค์กร ซึ่งบุคลลากรสามารถเข้าถึงและได้รับบริการวิชาการด้านงานวิจัยจากผลผลิตงานวิจัยมหาวิทยาลัยขอนแก่นเพิ่มมากขึ้น โดยในส่วนของคณะสัตวแพทยศาสตร์ได้มีการให้บริการตรวจสุขภาพสัตว์เลี้ยง การฉีดวัคซีนป้องกันโรคพิษสุนัขบ้า การถ่ายพยาธิ ฯลฯ อนึ่ง กิจกรรมถ่ายทอดเทคโนโลยีงานวิจัยสู่บุคลากรมหาวิทยาลัยขอนแก่น กำหนดจัดขึ้นอีกครั้งในวันพฤหัสบดีที่ 19 กรกฎาคม 2561 ณ บริเวณหน้าอาคารสิริคุณากร ดังเช่นในครั้งนี้